Kurang luwih ana 2000 wong kang yasa Gedhung Satè. 150 wong duwé katrampilan kang apik ing ngèlmu yasan, saliyané iku Gedhung Satè uga diyasa déning tukang kayu saka nagara China ya iku saka Konghu lan Kanton. Gedhung Satè uga diyasa déné tukang kayu lan tukang batu saka Bandung. Tukang-tukang iki manggon ing désa saka Kampung Sekeloa, Kampung Coblong Dago, Kampung Gandok lan Kampung Cibarengkok. Dhèwèké sinau ing yasan Gedong Sirap ing kampus Technische Hoogeschool Bandoeng kang saiki diarani Institut Teknologi Bandung, saliyané iku tukang-tukang iki uga sinau saka Gedong Papak, city hall Bandung.